Amerikkalainen jalkapallo kesäolympialaisissa 1932

Amerikkalainen jalkapallo oli näytöslajina kesäolympialaisissa 1932 Los Angelesissa ensimmäistä ja toistaiseksi viimeistä kertaa. Pelejä pelattiin vain yksi, 8. elokuuta 1932. Vastakkain olivat Yhdysvaltain länsirannikko ja itärannikko. Länsirannikon joukkue koostui kolmen yliopiston, Stanfordin, Etelä-Kalifornian ja Kalifornian Berkeleyn yliopistojen opiskelijoista. Itärannikon joukkue puolestaan koostui Harvardin, Yalen ja Princetonin yliopistojen opiskelijoista. Ottelu pelattiin Los Angeles Memorial Coliseum'ssa, ja siellä oli mukana 60 000 katsojaa seuraamassa peliä. Länsirannikko voitti ottelun 7–6.

Kesäolympialaiset 1932
Amerikkalainen jalkapallo
Amerikkalaisen jalkapallon kilpailut